section_heading: Kinematografija i vizualni efekti
paragraph_text: U Svemirskim marincima kadar je prilično taman, to je preuzeto iz serija kao što su Dosjei-X i Millennium, ali ovdje je to odvedeno do ekstremne razine. To ide i do te mjere da su neki kadrovi gotovo crno bijeli. To je poprilično jedinstveno među znanstveno fantastičnim serijama iz tog razdoblja i sasvim je različito od istovremenih tv-serija kao što je zvjezdana opera Babylon 5. S povećanom isplativosti korištenja kompjuterskih programa za izradu trodimenzionalnog okruženja, Svemirski marinci su se uvelike oslanjali na komputerski generirane slike za prizore iz svemira. Ipak za razliku od drugih sličnih serija fizički efekti tu još uvijek imaju značajnu ulogu. Digitalni efekti u Svemirskim marincima, koje je izradila tvrtka Area 51, bili su vrhunski i vodeći za svoje vrijeme, iako iz današnje perspektive u nekim prikazanim slikama (kao što je USS Saratoga i vanzemaljski nosač) nedostaje detaljnija tekstura i realističniji prikaz objekata, zbog koje su one prilično uglatog izgleda.